Har købt flere forsikringer hos Tryg det seneste års tid, som også er blevet betalt til tiden - bortset fra denne ene gang, hvor jeg så står og har brug for den. Fejlen skete, da jeg havde købt 2 forsikringer på samme tid, der skulle dække mig under et arbejdsophold i udlandet - én enkeltrejseforsikring og én ulykkesforsikring. Ulykkesforsikringen var en ekstra dækning, men enkeltrejseforsikringen var den vigtige i denne sag. Det viser sig så, at ulykkesforsikringen trækkes over betalingservice imens enkeltrejseforsikringen skal betales med betalingskort. Noget jeg ikke er opmærksom på, hvormed jeg tager af sted på min rejse i den tro om, at jeg er forsikret. Ja det er min egen fejl, men her synes jeg, at det er dårlig service af Tryg hverken at ringe til mig eller sende en besked i e-boksen for at påminde mig betalingen. Jeg har jo ikke en chance for at se det brev de sender til min hjemadresse, når jeg befinder mig i udlandet. Det var sjovt nok en enkelt REJSEforsikring...
Jeg kommer så til skade på en lørdag og ringer ind til Trygs akutte alarmcentral, der sætter min sag igang og forsikrer mig om, at jeg sagtens kan få dækket mit første lægebesøg. Super. Når jeg så ringer igen mandag, får jeg nu besked fra en ny medarbejder om, at jeg ikke er dækket, og at der er intet Tryg kan gøre for at hjælpe mig. Intet. I skal VIRKELIG til at få styr på det inde på jeres kontor, for det med at give en kunde en falsk tryghed er nok det værste, jeg længe har oplevet. At gå fra at tro, at mit forsikringsselskab selvfølgelig nok skal hjælpe mig gennem denne forfærdelige situation, til, at der er absolut ingen hjælp at hente. Og her mener jeg vitterligt ingen hjælp. På trods af, at jeg allerede har betalt en ulykkesforsikring, som selskabet udmærket godt ved, at jeg kun har købt i forbindelse med rejsen - men den gør ingen forskel. De kan ikke hjælpe mig som et forsikringsselskab bør gøre og lade mig betale enkelt rejseforsikringen forsinket og så hente den hjælp, jeg har brug for. Okay så... Herefter giver Tryg mig ikke flere oplysninger om hvad og hvorledes, så jeg regner med, at sagen er afsluttet. For at være sikker, ringer jeg dog til dem et par uger efter ulykken. Nu får jeg at vide, at jeg skal betale enkelt rejseforsikringen alligevel. Øh hvad?! Begrundelsen jeg fik - og jeg fik den endda af 2 forskellige medarbejdere - var, at hvis jeg nu havde haft betalt til tiden, så havde forsikringen jo også dækket mig. Og derfor skulle jeg betale nu - efter skaden var sket - uden at blive dækket. Hvilket overhovedet ikke giver mening. Det er at gøre sine kunder fuldstændigt til grin. Især fordi jeg selv skulle ringe ind til Tryg for at finde ud af dette. De havde ikke besværet sig med at give mig denne besked, da de også fortalte mig, at de ikke kunne dække mig et par uger forinden... Men okay: Jeg ville bare gerne have denne sag ud af hovedet, da den virkelig tynger på mig, så jeg aftalte med medarbejderen i telefonen, at jeg skulle sende min retur flybillet fra rejsen via e-mail, så jeg kun behøvede at betale for rejseforsikringen i den periode, hvor jeg havde været  afsted. Og medarbejderen “ville tage sig af sagen med det samme”. Jeg får dernæst intet svar. Jeg ringer et par dage senere og får fat i en ny medarbejder, der siger, at han vil få den foregående medarbejder til at sende mig en bekræftelsesmail til mig med det samme. En uge senere har jeg STADIGVÆK ikke fået den, så jeg ringer igen. Denne gang får jeg fat i en 3. mandlig medarbejder, Magnus, i røret, der siger, at jeg skal sende flybilletten til ham, og så “ordner han det med det samme”. Jeg hører igen INTET og ringer til Tryg igen 2 dage efter, hvor jeg får at vide, at de vil få Magnus til at kontakte mig “straks”. Det er nu 4 dage siden, og jeg er er så dødtræt af Tryg og den uacceptable behandling jeg har fået. Jeg går rundt og har ondt i maven hele tiden, da jeg har mistet så mange penge på forløbet og så skal jeg endda selv ringe Tryg op HELE TIDEN for at de kan få de sidste penge trukket ud af mig. Jeg synes det er pinligt, at et forsikringsselskab kan være så ligeglad med sine kunder. For jeg ER kunde hos Tryg, men med denne behandling er det bestemt sidste gang, og jeg forventer et svar på dette, da jeg har brugt så voldsomt meget tid på Tryg, som åbentbart ikke har tid til at hjælpe mig.